CELEX: 62017TN0530
Language: el
Date: 2017-08-11 00:00:00
Title: Υπόθεση T-530/17: Προσφυγή-αγωγή της 11ης Αυγούστου 2017 — López Campo κ.λπ. κατά Ενιαίου Συμβουλίου Εξυγίανσης (SRB)

30.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/21
            
         Προσφυγή-αγωγή της 11ης Αυγούστου 2017 — López Campo κ.λπ. κατά Ενιαίου Συμβουλίου Εξυγίανσης (SRB)
   (Υπόθεση T-530/17)
   (2017/C 369/32)
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες-ενάγοντες: Mario López Campo (Pontevedra, Ισπανία) και 8 άλλοι προσφεύγοντες (εκπρόσωπος: F. Cabadas García, δικηγόρος)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Οι προσφεύγοντες-ενάγοντες (στο εξής: προσφεύγοντες) ζητούν από το Γενικό Δικαστήριο:
   
               —
            
            
               να κηρύξει άκυρη την από 7 Ιουνίου 2017 απόφαση SRD/EES/2017/08 του Ενιαίου Συμβουλίου Εξυγίανσης, που θέτει το ίδρυμα Banco Popular Español S.A. υπό εξυγίανση από τις 7 Ιουνίου 2017, και να διαπιστώσει ότι το Ενιαίο Συμβούλιο Εξυγίανσης οφείλει να αποζημιώσει τους προσφεύγοντες με τα ποσά που καθορίζονται στην προσφυγή-αγωγή (στο εξής: προσφυγή)·
            
         
               —
            
            
               επικουρικώς, να κηρύξει άκυρη την από 7 Ιουνίου 2017 απόφαση SRD/EES/2017/08 του Ενιαίου Συμβουλίου Εξυγίανσης, που θέτει το ίδρυμα Banco Popular Español S.A. υπό εξυγίανση από τις 7 Ιουνίου 2017, και να διαπιστώσει ότι το Ενιαίο Συμβούλιο Εξυγίανσης οφείλει να αποζημιώσει τους προσφεύγοντες με τα ποσά που προκύπτουν από τον πολλαπλασιασμό του αριθμού μετοχών τους επί την τελευταία χρηματιστηριακή τιμή πριν από την έκδοση της αποφάσεως SRD/EES/2017/08.
            
         
      Λόγοι και κύρια επιχειρήματα
   
   Η παρούσα προσφυγή βάλλει κατά της από 7 Ιουνίου 2017 αποφάσεως του Ενιαίου Συμβουλίου Εξυγίανσης (SRB/EES/2017/08), που θέτει την Banco Popular Español, S.A. υπό εξυγίανση.
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.